ai4bharat/Pralekha huggingface dataset:
ریلوے کی وزارت
بھارتی ریلوے نے 6000 ریلوے اسٹیشنوں پر وائی فائی شروع کیا
پانچ برسوں میں ایک سے 6000 اسٹیشن تک، بھارتی ریلوے نے اس مسافر سہولت کی توسیع میں غیرمعمولی پیش رفت کا مظاہرہ کیا
بھارتی ریلوے ڈیجیٹل انڈیا پہل میں مسلسل تعاون دے رہا ہے اور بھارت کے مختلف حصوں کو اعلیٰ معیار کی وائی فائی سہولت کے ساتھ جوڑ رہا ہے
پندرہ مئی 2021 کوہزاری باغ ریلوے اسٹیشن پر وائی فائی شروع ہونے کے ساتھ بھارتی ریلوے نے 6000 ریلوے اسٹیشنوں پر وائی فائی لگانے کا کام مکمل کیا
ساتھ ہی، اسی دن اڑیسہ کے انگول ضلع میں واقع جاراپاڑا ریلوے اسٹیشن پر بھی وائی فائی کی سہولت دستیاب کرائی گئی
نئی دہلی، 16/مئی2021 ۔ بھارتی ریلوے نے 6000 ریلوے اسٹیشنوں پر وائی فائی کی شروعات کی ہے۔
بھارتی ریلوے مسافروں اور عام لوگوں کو ڈیجیٹل نظامات کے ساتھ جوڑنے کے لئے دور دراز کے علاقے میں واقع ریلوے اسٹیشنوں پروائی فائی کی سہولت کی مسلسل توسیع کررہا ہے۔
پندرہ مئی 2021 کو مشرقی مرکزی ریلوے کے دھنباد ڈویژن میں جھارکھنڈ میں واقع ہزاری باغ ضلع کے تحت ہزاری باغ ٹاؤن ریلوے اسٹیشن پر وائی فائی کی شروعات کی۔ اس کے ساتھ ہی بھارتی ریلوے نے 6000 ریلوے اسٹیشنوں پر وائی فائی لگانے کا کام مکمل کرلیا ہے۔
بھارتی ریلوے نے اسٹیشنوں پر وائی فائی کی سہولت دینے کے اپنے سفر کا آغاز جنوری 2016 میں کیا تھا۔ اس کے تحت ممبئی ریلوے اسٹیشن پر سب سے پہلے وائی فائی کی سہولت دستیاب کرائی گئی۔ اس کے بعد مغربی بنگال کا مدناپور ریلوے اسٹیشن یہ سہولت حاصل کرنے والا 5000واں اسٹیشن بنا اور 15 مئی 2021 کو ہزاری باغ 6000واں۔ ساتھ ہی اسی دن اڑیسہ کے انگول ضلع میں واقع جاراپاڑا ریلوے اسٹیشن پر بھی وائی فائی کی سہولت دستیاب کرائی گئی۔
ریلوے اسٹیشنوں پر وائی فائی کی سہولت بھارت سرکار کے طول العزمانہ ڈیجیٹل انڈیا پروگرام کے مقاصد کی تکمیل کرتی ہے۔ یہ دیہی اور شہری باشندوں کے درمیان ڈیجیٹل خلا کو ختم کرنے کا کام کرے گا، جس سے دیہی علاقوں میں ڈیجیٹل فٹ پرنٹ میں اضافہ ہونے کے ساتھ استعمال کرنے والوں کا تجربہ بھی بہتر ہوگا۔ اب بھارتی ریلوے کے ذریعہ 6000 اسٹیشنوں پر وائی فائی کی سہولت دی جارہی ہے۔
ریلوے اسٹیشنوں پر سیلف سسٹینبل  کی بنیاد پر وائی فائی کا التزام کرتا ہے تاکہ ریلوے پر کوئی اقتصادی بوجھ نہ آئے۔ یہ سہولت ریلوے کی وزارت کے تحت ایک پی ایس یو ریل ٹیل کی مدد سے دی جارہی ہے۔ یہ کام گوگل، ڈی او ٹی ، پی جی سی آئی ایل اور ٹاٹا ٹرسٹ کے ساتھ شراکت داری سے انجام دیا گیا۔
پندرہ مئی 2021 کو ریلوے اسٹیشنوں پر ریاست وار وائی فائی سہولت کی تفصیل حسب ذیل ہے:
|
|
پندرہ مئی 2021 کو اسٹیشنوں پر ریاست وار وائی فائی کی سہولت
|
|
نمبر شمار
|
|
ریاست / مرکز کے زیر انتظام علاقہ
|
|
اسٹیشنوں کی تعداد
|
|
1
|
|
آندھرا پردیش
|
|
509
|
|
2
|
|
اروناچل پردیش
|
|
3
|
|
3
|
|
آسام
|
|
222
|
|
4
|
|
بہار
|
|
384
|
|
5
|
|
یوٹی چنڈی گڑھ
|
|
5
|
|
6
|
|
چھتیس گڑھ
|
|
115
|
|
7
|
|
دہلی
|
|
27
|
|
8
|
|
گوا
|
|
20
|
|
9
|
|
گجرات
|
|
320
|
|
10
|
|
ہریانہ
|
|
134
|
|
11
|
|
ہماچل پردیش
|
|
24
|
|
12
|
|
جموں و کشمیر
|
|
14
|
|
13
|
|
جھارکھنڈ
|
|
217
|
|
14
|
|
کرناٹک
|
|
335
|
|
15
|
|
کیرالہ
|
|
120
|
|
16
|
|
مدھیہ پردیش
|
|
393
|
|
17
|
|
مہاراشٹر
|
|
550
|
|
18
|
|
میگھالیہ
|
|
1
|
|
19
|
|
میزورم
|
|
1
|
|
20
|
|
ناگالینڈ
|
|
3
|
|
21
|
|
اوڈیشہ
|
|
232
|
|
22
|
|
پنجاب
|
|
146
|
|
23
|
|
راجستھان
|
|
458
|
|
24
|
|
سکم
|
|
1
|
|
25
|
|
تمل ناڈو
|
|
418
|
|
26
|
|
تلنگانہ
|
|
45
|
|
27
|
|
تری پورہ
|
|
19
|
|
28
|
|
اترپردیش
|
|
762
|
|
29
|
|
اتراکھنڈ
|
|
24
|
|
30
|
|
مغربی بنگال
|
|
498
|
||
|
کل
|
|
6000
کیمیکلز اور فرٹیلائزر کی وزارت
التواء شدہ معاملات کے نمٹانے کے لیے خصوصی مہم 3.0 - دو اکتوبر 2023 سے 31 اکتوبر 2023 تک
خصوصی مہم 3.0 کے تیاری کے مرحلے کے تحت، فارما سیوٹیکلز کے محکمہ اپنے منسلکہ دفتر ، خود مختار اداروں  ، پی ایس یو  اور سوسائٹی  کے ساتھ انتظامی اصلاحات اور عوامی شکایات کے محکمے  کی طرف سے مقرر کردہ پیرامیٹرز / معیارات کے اہداف کی شناخت کے لیے کام شروع کردیا ہے، جن کو ایس سی ڈی پی ایم پورٹل پر اپ لوڈ کیا گیا تھا۔
فارماسیوٹیکل کے شعبہ نے تیاری کے مرحلے کے تحت صفائی ستھرائی کی سرگرمیوں کے لیے 9624 مقامات کی نشاندہی کی ہے۔ یہ محکمہ نہ صرف سبھی کے لیے ادویات کی رسائی، دستیابی اور ان کے سستہ ہونے کو یقینی بنانے کے لیے پابند عہد ہے بلکہ اس قدم کے ذریعے ہمارے ماحول کی صفائی اور پائیداری کو بھی فروغ دے گا، جسے فارماسیوٹیکل اینڈ میڈیکل ڈیوائسز بیورو آف انڈیا  کے تحت نافذ کیا جا رہا ہے۔ پی ایم بی آئی اس محکمے کے تحت کام کرنے والی ایک سوسائٹی ہے۔پی ایم بی آئی پورے ملک میں 9,600 سے زیادہ پردھان منتری بھارتیہ جن او شدھی کیندروں  کے وسیع نیٹ ورک کو صاف ستھرا بنانے کے لئے تیار ہے۔ اس کے علاوہ، نیشنل فارماسیوٹیکل پرائسنگ اتھارٹی  مختلف ریاستوں میں موجود اپنی 20 پرائس مانیٹرنگ اینڈ ریسورس یونٹس  کے ذریعے عوام کو حساس بنانے کے لیے صفائی ستھرائی کی سرگرمیاں انجام دے گی۔
توقع یہ ہے کہ فارماسیوٹیکلز کا محکمہ ہر معاملے میں خصوصی مہم 3.0 کے نفاذ کے دوران شناخت کردہ اہداف سے تجاوز کرجائے گا۔
۔۔۔۔۔۔۔۔۔۔۔
ش ح۔ا گ۔ ن ا۔
U- 10561
(Visitor Counter : 8
کابینہ
کابینہ نے این ایچ اے آئی کو بنیادی ڈھانچے کی سرمایہ کاری کے ٹرسٹ قائم کرنے اور قومی شاہراہ پروجیکٹس شروع کرنے کا اختیار دیا
نئی دہلی ،11دسمبر، وزیراعظم جناب نریندر مودی کی سربراہی میں آج مرکزی کابینہ نے قومی شاہراہوں کی اتھارٹی این ایچ اے آئی کو بنیادی ڈھانچے کی سرمایہ کاری کے ٹرسٹ قائم کرنے اور قومی شاہراہ کے پروجیکٹ شروع کرنے کا اختیار دینے کے لئے تجویز کو اپنی منظوری دے دی ہے۔۔ اس سے این ایچ اے آئی قومی شاہراہوں کے پروجیکٹوں کو مکمل کر سکے گی اور این ایچ اے آئی نشانزد شاہراہ پرچنگی وصول کرنے کا اختیار رکھتی ہے۔
پس منظر:
سڑکیں اور شاہراہ معیشت کی ریڑھ کی ہڈی ہیں، جو دوردراز کےعلاقوں کو جوڑتے ہیں اور علاقوں کے ساتھ ساتھ ہندوستان میں فعال ٹرنسپورٹیشن  کو یقینی بناتے ہیں۔ قومی شاہراہوں کی ترقی سے تجارت میں اضافہ ہوتا ہے اور ایک خطے میں مجموعی طور پر معاشی ترقی ہوتی ہے۔
اکتوبر 2017 میں حکومت ہند نے بھارت مالا پری یوجنا کا آغاز کیاتھا، جو 24،800کلومیٹر سڑکوں کی ترقی کیلئے حکومت ہند کا ایک اہم شاہراہ کا ترقیاتی پروگرام ہے، جس پر 5،35،000کروڑ کی سرمایہ کاری ہوئی تھی۔
بھارت مالا پروگرام میں تیزی لانے کے لئے قومی شاہراہوں کی اتھارٹی این ایچ اے آئی کو مقررہ مدت کے اندر پروجیکٹ مکمل کرنے کے لئے مناسب فنڈ کی ضرورت ہوگی۔ اس عمل کے حصے کے طورپر ایک متبادل اقدام کے طورپر قومی شاہراہوں کی تعمیر میں سرمایہ کاری کے لئے پرائیویٹ لوگوں کے لئے پُرکشش اسکیموں کی پیشکش کی گئی ہے۔
نفاذ:
این ایچ اے آئی جیسے اداروں کے لئے نئی اور اختراعی فائنانسنگ وہیکلس کا استعمال ناگزیر ہو گیا ہے، جس نے فنڈز کے موجودہ وسائل محدود کئے ہیں۔ سابق وزیر خزانہ نے 19-2018 کی اپنی بجٹ تقریر میں کہا تھا کہ این ایچ اے آئی اپنے روڈ اثاثوں کو اسپیشل پرپزوہیکل میں منتقل کرنے پر غورکرسکتا ہے اور چنگی، آپریٹ اور ٹرانسفرماڈل اور بنیادی ڈھانچے کی سرمایہ کاری کے ٹرسٹ جیسے اختراعی ڈھانچوں کا استعمال کر سکتا ہے۔
تجربے اور سیکھنے کی بنیاد پر این ایچ اے آئی کیپٹل مارکٹس کے ذریعے اضافی وسائل کو بروئے کار لانے کے مقصد سے اپنے مکمل کئے گئے اور آپریشنل قومی شاہراہوں کے پروجیکٹس کو شروع کرنے کے لئے ایک بنیادی ڈھانچے کی سرمایہ کاری کے ٹرسٹ  قائم کرنے پر سرگرمی سے کام کر رہی ہے۔
وزارت دفاع
ہند-نیپال مشترکہ فوجی مشق سوریہ کرن-XIV کا تعارفی خاکہ
نئی دہلی،29؍نومبر
ہندوستان اور نیپال کے درمیان مشترکہ فوجی مشق ‘سوریہ کرن XIV’ نیپال کے روپندیہی ضلع کے سلج ہانڈی میں 3 سے 16 دسمبر 2019 تک منعقد کی جائے گی۔ اس مشق میں ہندوستان اور نیپال آرمی کے 300 جوان شامل ہوں گے، جو مختلف انسداد شورش زدگی اور انسداد دہشت گردی کی کارروائیوں کے ساتھ ساتھ دونوں افواج کے ذریعہ متعدد انسانی امداد کے مشنوں کے بارے میں اپنے تجربات شیئرکریں گے۔
مشق سوریہ کرن-XIV ایک سالانہ پروگرام ہے، جو نیپال اور ہندوستان میں متبادل طور پر منعقد کیا جاتا ہے۔ خاص طور پر مختلف ملکوں کے ساتھ ہندوستان نے جو فوجی تربیتی مشقیں کی ہیں ان میں، نیپال کے ساتھ سوریہ کرن مشق، عالمی دہشت گردی کے بدلتے پہلوؤں کے دائرہ میں دونوں ممالک کو درپیش سیکورٹی چیلنجوں کے اعتبار سے ایک اہم مشق ہے۔ اس مشق کا مقصد ہندوستانی فوج اور نیپالی فوج کے درمیان بٹالین سطح کی مشترکہ ٹریننگ کا انعقاد کرنا ہے، تاکہ جنگل کی جنگ میں انٹرآپریبلٹی کو بڑھایا جاسکے اور پہاڑی علاقوں میں دہشت گردانہ کارروائیوں کا مقابلہ کیا جاسکے اور ہوا بازی کے پہلوؤں سمیت انسانی امداد اور آفات کے دوران راحت بچاؤ کے کام، اور طبی اور ماحولیاتی تحفظ میں اضافہ کیا جاسکے۔
مشترکہ فوجی مشق سے دفاعی امداد باہمی کی سطح میں اضافہ ہوگا، جس سے دونوں ملکوں کے درمیان دوطرفہ تعلقات کو مزید تقویت ملے گی۔
کوئلے کی وزارت
پیلما، ایم ڈی او موڈ کے تحت کوئلہ پیدا کرنے والی ایس ای سی ایل کی پہلی اوپن کاسٹ کان بن جائے گی
20 سال کی مدت کے دوران کان سے 219 ملین ٹن سے زیادہ کوئلہ نکالا جائے گا
ایس ای سی ایل کی پیلما کان ایم او ڈی  موڈ کے تحت چھتیس گڑھ میں پہلی اوپن کاسٹ  کان بن جائے گی۔ ساؤتھ ایسٹرن کول فیلڈز لمیٹڈ  نے رائے گڑھ کے علاقے میں واقع پیلما اوپن کاسٹ کان کو چلانے کے لیے پیلما کولیریز کے ساتھ ایک معاہدے پر دستخط کیے ہیں۔
معاہدے کے مطابق، پیلما کولیریز اس کان کو اگلے 20 برسوں تک چلائے گی، جس کے تحت پیلما کولیریز پراجیکٹ کی ڈیزائننگ، فنانسنگ، خریداری ، تعمیر، آپریشن اور دیکھ بھال سے متعلق تمام سرگرمیوں کی ذمہ دار ہوگی۔ 20 سال کی مدت کے دوران اس کان سے مجموعی طور پر 219 ملین ٹن سے زیادہ کوئلہ نکالنے کی تجویز ہے جس کا سالانہ ہدف 15 ملین ٹن کوئلہ ہے۔ کان سے اعلیٰ معیار کا جی۔12 گریڈ کا کوئلہ نکالا جائے گا۔
ایم ڈی او موڈ، کان کے آپریشن کا ایک نیا تصور ہے جس کے تحت حکومت اور نجی ادارے ملک کی توانائی کی ضروریات کو پورا کرنے کے لیے مل کر کام کریں گے۔ اس سے ایس ای سی ایل کی کوئلہ پیداوار کو بڑھانے میں مدد ملے گی اور کول انڈیا کے 1 ارب ٹن پیداواری ہدف کو حاصل کرنے میں اہم رول ادا کرے گا۔
ایس ای سی ایل اپنی پرانی اور بند کانوں کو ایم ڈی او موڈ پر شروع کرنے میں کامیاب ہو گیا ہے۔ بشرم پور علاقے کی کیتکی یو جی نے ایم ڈی او موڈ پر کوئلہ پیدا کرنے والی ہندوستان کی پہلی کوئلے کی کان بننے کا اعزاز حاصل کیا ہے۔ دوسری طرف، بھٹگاؤں علاقے کی کلیانی یو جی مائن کو ایم ڈی او - ریونیو شیئرنگ ماڈل پر چلانے کے لیے لیٹر آف ایوارڈ بھی جاری کیا گیا ہے۔ اس کے ساتھ ساتھ، ایس ای سی ایل، ایم ڈی او موڈ پر دوسرے پروجیکٹ شروع کرنے کی سمت میں بھی کام کر رہا ہے۔
ایس ای سی ایل رائے گڑھ کا علاقہ کوئلے کے ذخائر کے لحاظ سے اسٹریٹجک طور پر اہم کوئلہ فیلڈ ہے اور یہ علاقہ آنے والے مستقبل میں ایس ای سی ایل کی کل پیداوار میں بڑا تعاون کرے گا۔ یہ ملک کا تیسرا سب سے بڑا کوئلہ فیلڈ ہے جس میں تقریباً 1900 ملین ٹن کوئلے کے ذخائرکاتخمینہ ہے۔ کوئلے کو تیزی سے نکالنے کے لیے ایس ای سی ایل کے ذریعے اس علاقے میں ریل کاریڈور بھی تیار کیا جا رہا ہے۔
۔۔۔۔۔۔۔۔۔۔۔
ش ح۔ع ح۔ف ر

(Visitor Counter : 53
وزارت خزانہ
انکم ٹیکس محکمہ کا ای –فائلنگ پورٹل اپ ڈیٹ
نئی دہلی، 08؍ ستمبر :انکم ٹیکس محکمہ کے ای –فائلنگ پورٹل  کا آغاز 7جون ، 2021 کو ہواتھا۔ تب سے کئی ٹیکس دہندگان اور پیشہ وروں نے اس پورٹل میں ہونے والی خامیوں اور مشکلات کے بارے میں اطلاع دی ہے ۔ وزارت خزانہ باقاعدہ طورپر انفوسیس لمیٹڈ ، جوکہ اس پروجیکٹ کے لئے مینیجڈ سروس پروائیڈر ہے ، کے ساتھ ان مسائل کے حل کی نگرانی کررہی ہے ۔
کئی تکنیکی مسائل کامسلسل حل نکالاجارہاہے اوراس پورٹل پرمختلف طرح کی فائلنگ سے متعلق اعدادوشمار میں ایک مثبت رجحان نظرآیاہے ۔ستمبر ،2021میں 15.55لاکھ سے زیادہ کے یومیہ اوسط کے ساتھ 7ستمبر ، 2021تک 8.83کروڑسے زیادہ ٹیکس دہندگان نے اس پورٹل پرلاگ- ان کیاہے ۔ ستمبر 2021میں یومیہ انکم ٹیکس ریٹرن  فائلنگ بڑھ کر 3.2لاکھ ہوگئی ہے اور اے وائی 22-2021 کے لئے 1.19کروڑانکم ٹیکس ریٹرن  داخل کئے گئے ہیں ۔ ان میں سے 76.2لاکھ سے زیادہ ٹیکس دہندگان نے ریٹرن داخل کرنے کے لئے اس پورٹل کی آن لائن کا سہولت کا استعمال کیاہے ۔
یہاں ایک حوصلہ افزا بات یہ ہے کہ 94.88لاکھ سے زیادہ آئی ٹی آر الیکٹرانک طریقے سے تصدیق کئے گئے ہیں ، جوکہ سنٹرلائزڈ پروسیسنگ سینٹرکے ذریعہ نمٹانے  کے لئے ضروری ہے ۔ اس میں سے 7.07لاکھ آئی ٹی آر کو نمٹایاجاسکتاہے ۔
انکم ٹیکس محکمہ کے ذریعہ فیس لیس اسسمنٹ /اپیل/ پنالٹی کارروائی کے تحت جاری کئے گئے 8.74لاکھ سے زیادہ نوٹس کو ٹیکس دہندگان دیکھ چکے ہیں ۔ ان نوٹس پر 2.61لاکھ سے زیادہ ردعمل درج کئے گئے ہیں ۔ ای –کارروائی کے لئے اوسطاً 8285نوٹس جاری کئے جارہے ہیں اور ستمبر 2021 میں یومیہ کی بنیاد پر 5889 ردعمل درج کئے جارہے ہیں ۔
7.86لاکھ ٹی ڈی ایس اسٹیٹمنٹ ، ٹرسٹوں /اداروں کے رجسٹریشن کے لئے 1.03لاکھ فارم 10اے ، بقایہ تنخواہ کے لئے 0.87لاکھ فارم 10ای ، اپیل کے لئے 0.10لاکھ فارم 35سمت کل 10.60لاکھ سے زیادہ قانونی فارم جمع کئے گئے ہیں ۔
کل 66.44لاکھ ٹیکس دہندگان کے ذریعہ آدھار-پین کو جوڑا گیا ہے اور 14.59 لاکھ سے زیادہ ای پین مختص کئے گئے ہیں ۔ ستمبر ، 2021میں یومیہ 0.50لاکھ سے زیادہ ٹیکس دہندگان کے ذریعہ ان دونوں سہولیات کا فائدہ اٹھایاجارہاہے ۔
اس بات کا اعادہ کیاجاتاہے کہ ٹیکس دہندگان کو کسی روک ٹوک کے بغیر فائلنگ کا ایک خوشگوار احساس دلانے کے لئے انکم ٹیکس محکمہ انفوسیس کے ساتھ مسلسل رابطے میں ہے ۔
امور داخلہ کی وزارت
اُمور داخلہ کے وزیر مملکت جناب نتیا نند رائے نے سینٹرل ریزرو پولیس فورس کے 82ویں یوم تاسیس کی پریڈ میں سلامی لی
نتیا نند رائے نے سی آر پی ایف اہل کاروں کی کورونا جانبازوں کے طور پر نبھائے گئے رول کی ستائش کی
‘‘سی آر پی ایف نے خواتین کو بااختیار بنانے کے لئے قابل ذکر کام کیا ہے: نتیا نند رائے
نئی دہلی: 19،مارچ، 2021:سینٹرل ریزرو پولیس فورس  نے اپنی 82ویں سال گرہ کو پورے جوش وخروش اور جشن کے ساتھ منایا، انہوں نے اس موقع کو خاص بنانے کیلئے گروگرام کے سی آرپی ایف اکیڈمی ایک پریڈ کا انعقاد کیا گیا۔ اُمور داخلہ کے وزیر مملکت جناب نتیا نند رائے پریڈ کی سلامی لی۔
اجتماع سے خطاب کرتے ہوئے وزیر موصوف نے کووڈ-19 وبا کے خلاف لڑائی میں سی آر پی ایف اہلکاروں کی کورونا جانبازوں کے طور پر نبھائے گئے رول کی تعریف کی۔ انہوں نے 80 ہزار سی آر پی ایف اہلکاروں کے ذریعے سماج کی خدمت کیلئے بے لوث جذبے کے ساتھ کیے گئے اعضا کے عطیے کی بھی ستائش کی۔ اس کے علاوہ فطری جانبازوں کے طور پر لگائے گئے 25 لاکھ پودوں اور دویانگوں  کو بااختیار بنانے کیلئے مرکزی کیندر کے قیام میں اہم کردار
ادا کرنے کیلئے بھی ان کی تعریف کی کیوں کہ وہ دہشت گردی ،عسکریت پسندی، بائیں بازو کی انتہاپسندی، فساد پر قابو پانے میں ریپڈ ایکشن فورس کے فرائض، امن وامان، فرقہ وارانہ ہم آہنگی کی بحالی اور قدرتی آفات کے بندوبست جیسے شدید اندرونی چیلنجوں سے مؤثر انداز میں نمٹنے میں مساوی ذمہ داریوں کی مالک ہیں۔
مختلف شعبوں میں غیرمعمولی حصولیابیوں کیلئے بہادری کے میڈل اور ٹرافیاں عطا کرتے ہوئےجناب رائے نے اپنے خطاب میں سی آر پی ایف اہلکاروں اور ان کے کنبے کو مبارکباد دی۔ انہوں نے اس موقع پر سبھی شہیدوں کو خراج عقیدت پیش کیا اور ملک کی ایکتا، سالمیت اور اتحاد کو بنائے رکھنے میں ان کے غیرمعمولی تعاون کو سلام کیا۔ انہوں نے یہ بھی کہا کہ خدمت اور وفاداری کا جذبہ سی آر پی ایف کے کام کرنے کے کلچر میں شامل ہے۔
اپنے خطاب میں سی آرپی ایف کے ڈائرکٹر جنرل  جناب کلدیپ سنگھ نے وزیر موصوف کے پروگرام میں شامل ہونے کیلئے شکریہ ادا کیا۔ ڈائرکٹر جنرل نے فورس کے جوانوں اور ان کے اہل خانہ کیلئے اپنی نیک خواہشات پیش کی اور بھروسہ دلایا کہ ریزرو فورس پوری لگن اور جذبے کے ساتھ ملک کی خدمت کرتی رہے گی۔
اس تقریب میں سی آر پی ایف کی اسپورٹس ٹیم، ملکھمب ٹیم اور خواتین ڈیئرڈیولس کے ذریعے موٹربائک اسٹنٹ کے جاذب نظر پرفارمنس پیش کیے گئے۔
آج ہی کے دن 1950 میں سی آر پی ایف ایکٹ لاگو ہونے کے بعد اس وقت کے وزیر داخلہ سردار ولبھ بھائی پٹیل نے سی آر پی ایف کو اس کا رنگ اور موجودہ نام دیا تھا۔ سی آر پی ایف کا سال 1939 میں کراؤن نمائندہ پولیس کے طور پر تشکیل عمل میں آیا تھا۔
صحت اور خاندانی بہبود کی وزارت
کووڈ -19 ٹیکا کاری سے متعلق تازہ جانکاری
ریاستوں اور مرکز کے زیر انتظام علاقوں کو 25.87 کروڑ سے زیادہ ٹیکے لگائے گئے
نئی دہلی،12 جون ، 2021/حکومت ملک گیر ٹیکہ کاری مہم کے حصے کے طور پر ریاستوں اور مرکز کے زیر انتظام علاقوں کو کووڈ ویکسین مفت فراہم کر کے مدد دے رہی ہے۔ اس کے علاوہ حکومت ریاستوں اور مرکز کے زیر انتظام علاقوں کے ذریعے ویکسین کی براہ راست خریداری کو بھی آسان بنائے ہوئے ہے۔ ٹیکا کاری ، وبا پر قابو پانے کے لیے حکومت ہند کی جامع پالیسی کا ایک اہم ترین جز ہے۔ اس کے علاوہ جانچ، مریضوں کا پتہ لگانے ، ان کا علاج کرنے اور کووڈ ضابطوں پر عمل کرنے کا کام بھی اس جامع حکمت عملی کا حصہ ہے۔
کووڈ -19 ٹیکہ کاری کی نرم روی پر مبنی تیسرے مرحلے کی حکمت عملی پر عمل درآمد یکم مئی ، 2021 سے شروع ہوا تھا۔
حکمت عملی کے تحت ابھی تک ریاستوں اور مرکز کے زیر انتظام علاقوں کو 25.87 کروڑ سے زیادہ ٹیکے فراہم کیے جا چکے ہیں۔
اس میں سے ضائع ہونے والے ٹیکوں سمیت کل صرفہ 247658855 خوراکیں ہیں۔
1.12 کروڑ سے زیادہ کووڈ ویکسین کی خوراکیں ریاستوں اور مرکز کے زیر انتظام علاقوں کے پاس اب بھی دستیاب ہیں۔
مزید یہ کہ 10 لاکھ سے زیادہ ویکسین کے خوراکوں کا انتظار ہے جو اگلے تین دن میں ریاستوں اور مرکز کے زیر انتظام علاقوں کو موصول ہو جائیں گی۔
۔۔۔
م ن ۔ اس۔ ت ح ۔
U –5386
(
شہری ہوابازی کی وزارت
شہری ہوا بازی کی وزارت نے اب تک ملک بھر میں 21 گرین فیلڈ ہوائی اڈوں کے قیام کے لئے اصولوی طور پر منظوری دی
اڑان اسکیم کے تحت ترقی /اپ گریڈیشن کے لئے 14 واٹر ایروڈرومس اور 36 ہیلیپیڈ سمیت 154 آر سی ایس ہوائی اڈوں کی نشاندہی کی گئی
نئی دہلی،13دسمبر 2021/شہری ہوا بازی کے بنیادی ڈھانچہ کی اپ گریڈیشن اور جدید کاری ایک جاری عمل ہے، اور متعلقہ ہوائی اڈہ کے آپریٹرس کی طرف سے وقتاً فوقتاً زمین کی دستیابی ، تجارتی عمل داری ، سماجی و اقتصادی تحفظات/تشویشات ، ٹریفک کی مانگ، ایئرلائنس کی ایسے ہوائی اڈوں پر کام کرنے کی خواہش پر منحصر ہوتی ہے۔ اے اے آئی نے نئے ہوائی اڈوں کے فروغ اور موجودہ ہوائی اڈوں کی ایسی /اپرگریڈیشن کا کام تقریباً 25 ہزار کروڑ روپے کی تخمینہ لاگت سے شروع کیا ہے۔ اس میں آئندہ چار-پانچ برسوں میں موجودہ ٹرمنل کی توسیع اور ترمیم ، نئے ٹرمنلس، موجودہ رن ویز کی توسیع یا مضبوطی ، ایپرنس ، ایئرپورٹ نیوگیشن سروسیز کنٹرول ٹاورسز ٹکنیکل بلاک وغیرہ شامل ہیں۔ اس کے علاوہ تین ہوائی اڈے دہلی میں، حیدرآباد اور بنگلورو میں پبلک پرائیوٹ پارٹنر شپ  کے تحت 2025تک 30 ہزارکروڑ روپے کی لاگت سے بڑی توسیع کی منصوبہ بندی شروع کی گئی ہے۔ یہ منصوبے ، منصوبہ بندی، ترقی کے مختلف مراحل میں ہیں۔
حکومت ہند نے گرین فیلڈ ہوائی اڈہ کی پالیسی 2008 مرتب کی ہے۔ جو ملک میں نئے گرین فیلڈ ہوائی اڈوں کے قیام کے لئے رہنما خطوط فراہم کرتی ہے۔ پالیسی کے مطا بق ایک ہوائی اڈے کے ڈیولپر  بشمول ریاستی حکومتیں ہوائی اڈہ قائم کرنے کے خواہش مندوں ک، شہری ہوا بازی کی وزارت ، ایم او سی اے کو ایک تجویز بھیجنے کی ضرورت ہے۔ ’سائٹ کلیئرنس‘ مرحلہ وار اور ’اصولی طور پرمنظوری کا مرحلہ۔
اس پالیسی کےمطابق ایم او سی اے کو وقتاً فوقتاً ہوائی اڈوں کے قیام کے لئے ریاستی حکومتوں یا ہوائی اڈے تیار کرنے والوں سے تجاویز موصول ہوتی ہیں ۔ ایم او سی اے نے اب تک ملک بھر میں 21 گرین فیلڈ ہوائی اڈوں کے قیام کے لئے اصولی منظوری دی ہے۔ یعنی مہاراشٹر میں موپین گوا،نوی ممبئی، شرڈی اور سندھودرگ ،کرناٹک میں کالابوراگی، بیجاپور، ہاسن اور شیموگا، مدھیہ پردیش میں دتیا  اترپردیش میں کشی نگر اور نوئیڈا  گجرات میں دھولیر اور ہیرا سر ، پڈوچیری میں کرائیکل ، آندھراپردیش میں دگادرتھی ، بھوگاپورم اور اکل مغربی بنگال میں درگاپور، سکم میں کیونگ ، کیرالہ میں کنور اور اروناچل پردیش میں ہولونگی  باہر ہیں۔ جن میں سے آٹھ ہوائی اڈے یعنی درگار پور، شرڈی، سندھودرگ، پاکیونگ، کننور، کالابوراگی، اور واکل اور کشی نگر کام کررہےہیں۔
اڑان اسکیم کے تحت، اب تک آر سی ایس 154 ہوائی اڈوں، بشمول 14 واٹر ایروڈروم اور36 ہیلی پیڈ کو ترقی /اپ گریڈیشن کے لئے شناخت کی گئی ہے۔
یہ معلومات شہری ہوا بازی کی وزارت میں وزیر مملکت  وی کے سنگھ  نے آج راجیہ سبھا میں ایک سوال کے تحریری جواب میں دی۔
ش ح۔ ش ت۔ج
Uno-14189
(Visitor Counter : 102
امور داخلہ کی وزارت
وزارت داخلہ نے کووڈ – 19سے نمٹنے کے لیے کیے گیے قومی لاک ڈاؤن کے دوران لازمی اشیاء کی سپلائی چین کو بلا رکاوٹ جاری رکھنے کو یقینی بنانے میں ریاستوں کو درپیش حقیقی سطح کے معاملات کی وضاحت کی
ریاستوں کو ہدایت دی گئی ہے کہ وہ ان وضاحتوں کے بارے میں ضلع حکام اور فیلڈ ایجنسیوں کو جانکاری دیں تاکہ وہ حقیقی سطح پر کسی غیر یقینی صورتاحل سے گریز کریں
نئی دہلی، 04 اپریل 2020؛ / داخلی امور کی مرکزی وزارت  نے ملک میں کووڈ – 19 وبا پر قابو پانے کے لیے حکومت ہند کی وزارتوں / محکموں، ریاستی / مرکز کے زیر انتظام علاقوں کی سرکاروں اور حکام کی طرف سے کیے جانے والے ، لاک ڈاؤن سے متعلق اقدمات پر جامع رہنما خطوط جاری کیے تھے۔ یہ رہنما خطوط 24.3.2020 کو جاری کیے گیے تھے جن میں 25.3.2020 ، 26.3.2020 اور پھر 2.4.2020 کو اِن میں ترمیم کی گئی۔
جن اشیاء کو مستثنیٰ کیا گیا ہے ان کی،حقیقی سطح پر مختلف تشریحات کی جا رہی ہیں جس کی وجہ سے ان لازمی اشیاء کی سپلائی چین کو بلارکاوٹ بنانے میں رخنہ پر رہا ہے۔ ان رہنما خطوط کے بارے میں کچھ طبقوں کی طرف سے مشورے بھی موصول ہوئے ہیں۔ ان تازہ واقعات کے پیش نظر مرکزی داخلہ سکریٹری جناب اجے کمار بھلا نے کووڈ – 19 سے نمٹنے کے لیے کیے گیے قومی لاک ڈاؤن کے دوران لازمی اشیاء کی سپلائی چین کو بلا رکاوٹ بنانے کو یقینی کرنے میں ریاستوں کو درپیش حقیقی کے سطح کے معاملات پر وضاحت کرتے ہوئے سبھی ریاستی چیف سکریٹریوں کو خط لکھے ہیں۔ ان خطوط میں لاک ڈاؤن بندشوں سے مستثنیٰ رکھی گئی لازمی اشیاء کے مختلف زمروں کی تفصیلات کے بارے میں لکھا گیا ہے۔
لیباریٹریز کے بارے میں بات کرتے ہوئے خط میں وضاحت کی گئی ہے کہ انہیں لاک ڈاؤن بندشوں سے مستثنی کیا گیا ہے۔ اِس میں کووڈ – 19 کی جانچ کرنے والی پروائیویٹ شعبے کی لیباریٹریز بھی شامل ہیں۔ ان نمونوں کو مختلف مرکزوں سے اکٹھا کرنے کے بعد مذکورہ بالا لیباریٹریز کو بھیج دیا جاتا ہے۔ یہ بات دہرائی جاتی ہے کہ عارضی کلیکشن مرکز کھولنے ، لیب ٹکناشیئنس کی نقل و حرکت اور کلکشن مرکزوں سے نمونوں کو لیباریٹریز تک لے جانے کی اجازت دی گئی ہے اور انہیں لاک ڈاؤن پابندیوں سے مستثنیٰ کیا گیا ہے۔
روز مرہ کی لازمی اشیاء کے سلسلے میں خط میں کہا گیا ہے کہ یہ فروخت ، ان چیزوں کی تیاری، ان کو گوڈاؤن میں رکھنے اور کھانے پینے کی چیزوں، پرچون کی چیزوں ، پھلوں و سبزیوں، ڈیری اور دودھ کی مصنوعات ، گوشت اور مچھلی ، مویشیوں کے چارے ، بیج ، کیمیاوی کھادوں اور جراثیم کش دواؤں ، زرعی مصنوعات ، نشا آور دواؤں، دواؤں ، طبی آلات ، ان سے متعلق خام مال اور ان سب کے کاروبار میں سرگرم بیچولیوں جیسی لازمی اشیاء اور خدمات کا ذکر خاص طور پر کیا گیا ہے۔ 29 مارچ 2020 کو لکھے گیے اس خط میں یہ وضاحت کی گئی ہے کہ پرچون کی چیزوں میں صفائی ستھرائی کی مصنوعات بھی شامل ہیں جیسے ہاتھ دھونے کی چیزین، صابن، انفیکشن کو ختم کرنے والی چیزیں، جسم کو دھونے والی چیزیں، شیمپو، در و دیوار اور فرش اور دیگر سطحوں کو صاف کرنے والی چیزیں ، ڈٹرجنٹ اور ٹشو پیپر، ٹوتھ پیسٹ / منھ کو صاف کرنے والی دیگر چیزیں، سینیٹری پیڈز اور ڈائپرز ، چارجر اور بیٹری سیل وغیرہ ۔
خط میں زور دے کر کہا گیا ہے کہ ضلع حکام اور فیلڈ ایجنسیوں کو مذکورہ بالا وضاحت کے بارے میں جانکاری دی جائے تاکہ حقیقی سطح پر کسی بھی طرح کی غیر یقینی صورتحال سے بچا جا سکے۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 1474
(Visitor Counter : 77
وزیراعظم کا دفتر
یہ صنفی انصاف کی فتح ہے اور اس سے معاشرے میں مساوات کو فروغ حاصل ہوگا: طلاق ثلاثہ بل منظور ہونے پر وزیر اعظم کے تأثرات
وزیر اعظم جناب نریندر مودی نے پارلیمنٹ کے دونوں ایوانوں میں مسلم خواتین  بل 2019 کے منظور ہونے پر ان تمام پارٹیوں اور اراکین پارلیمنٹ کا شکریہ ادا کیا ہے، جنہوں نے اس کی منظوری کے لئے اپنی حمایت فراہم کی۔ انہوں نے کہا کہ انہوں نے بروقت اپنی حمایت فراہم کی ہے اور ان کے اس قدم کو بھارت کی تاریخ میں ہمیشہ یاد رکھا جائے گا۔
متعدد ٹوئیٹس کے سلسلے کے تحت انہوں نے کہا کہ‘ ایک فرسودہ اور عہد وسطیٰ کا طریقہ کار آخر کار تاریخ کے کوڑے دان میں ڈال دیاگیا ہے! پارلیمنٹ نے طلاق ثلاثہ کی رسم کا خاتمہ کردیا ہے اور مسلم خواتین کے خلاف کی گئی ایک تاریخی غلطی کا ازالہ کیا ہے۔ یہ صنفی انصاف کی فتح ہے اور اس کی مدد سے معاشرے میں مساوات کو فروغ حاصل ہوگا۔ آج بھارت جشن منا رہا ہے!’
انہوں نے مزید ٹوئیٹ کرتے ہوئے کہا ہے کہ ‘ یہ ایک ایسا موقع ہے جب ہمیں ان مسلم خواتین کی جرأت کو سلام کرنا چاہئے، جنہوں نے محض طلاق ثلاثہ کے طریقہ کار کی وجہ سے بڑے مصائب کا سامنا کیا ہے۔ طلاق ثلاثہ کے خاتمے سے خواتین کی اختیار کاری کو تقویت حاصل ہوگی اور خواتین کو معاشرے میں وہ وقار حاصل ہوسکے گا، جس کی وہ حقدار ہیں’۔
|
|
میں ان تمام پارٹیوں اور اراکین پارلیمنٹ کا شکریہ ادا کرتا ہوں، جنہوں نے دونوں ایوانوں میں مسلم خواتین  بل 2019 کے منظور ہونے میں اپنی حمایت دی ہے۔ انہوں بروقت اپنی حمایت فراہم کی ہے اور ان کے اس قدم کو بھارت کی تاریخ میں ہمیشہ یاد کیا جائے گا۔
-Narendra Modi  July 30,2019
|
|
ایک فرسودہ اور عہد وسطیٰ کی رسم آخر کار تاریخ کے کوڑے دان میں ڈال دی گئی ہے!
پارلیمنٹ نے طلاق ثلاثہ کا خاتمہ کیا ہے اور مسلم خواتین کے خلاف کی گئی تاریخی غلطی کی اصلاح کی ہے۔ یہ صنفی انصاف کی فتح ہے اور اس کی مدد سے معاشرے میں مساوات کو فروغ حاصل ہوگا۔
بھارت آج جشن منا رہا ہے۔
-Narendra Modi  July 30,2019
|
|
یہ وہ موقع ہے جب ان مسلم خواتین کی جرأت کو سلام کیا جانا چاہئے، جنہوں نے طلاق ثلاثہ کی پاداش میں زبردست مصائب برداشت کئے ہیں۔
طلاق ثلاثہ کے خاتمہ سے خواتین کی اختیار کاری میں مدد ملے گی اور خواتین کو معاشرے میں وہ وقار حاصل ہوگاجس کی وہ حقدار ہیں۔
-Narendra Modi  July 30,2019